বাংলাদেশের মহান মুক্তিযুদ্ধের প্রেরনায় নির্মিত সর্বপ্রথম ভাস্কর্য জাগ্রত চৌরঙ্গী, যা গাজীপুর জেলার জয়দেবপুর, চান্দনা, চৌরাস্তায় অবস্থিত। মুক্তিযুদ্ধের সূচনা লগ্নে গাজীপুরে সংগঠিত প্রথম সশস্ত্র প্রতিরোধ সংগ্রামের চেতনার আলোকে ও মুক্তিযুদ্ধের শহীদের স্মরণে নির্মিত হয় এটি। এর উচ্চতা মাটি থেকে একশত ফুট। দু’পাশে ১৬ ইস্ট বেঙ্গল রেজিমেন্টের ১১নং সেক্টরের ১০৭ জন এবং ৩নং সেক্টরের ১০০ জন শহীদ সৈনিকের নাম খোদাই করা হয়েছে। জাগ্রত চৌরঙ্গীর নকশা প্রণয়ন করেন বরেণ্য শিল্পী আঃ রাজ্জাক।